Klubbens formål er at skabe aktiviteter omkring kajaksport og motion.

|  |  |  |  |  |  |  |  |
| --- | --- | --- | --- | --- | --- | --- | --- |
| **Alder**  | **2018** | **2019** | **2020** | **2021**  | **2022** | **2023** | **2024** |
| **Under 25**  | 50 | 51 | 51 | 49 | 39 | 41 | 41 |
| **Over 25**  | 153 | 170 | 190 | 195  | 191 | 165 |  |
| **samlet**  | 203 | 221 | 241 | 244 | 230 | 206 |  |
|  |  |  |  |  |  |  |  |
| **Vinterbadere**  | 50 | 50 | 60 | 60 | 75 |  |

98 senior

17 nye tur og havkajak

41 under 25 år

Byggeudvalg/Husudvalget

Kajakklubben har i 2024 og januar 2025 fået løst mange af de ønsker vi havde på opgavelisten, kælderen er nu med næsten færdigt ergometerrum og rammen for et nyt værksted til reparation af kajakker er skabt. Vvi mangler indretning i værkstedet, men jeg tænker at det kommer i starten af 2025.

Klublokalet, som vi sidder i, her til generalforsamlingen, har både fået ny facade og er blevet efterisoleret og der er opsat akustikloft.

Trappen til kælderen er også blevet renoveret med nye trin og skridsikre lister, så vi sikker kan færdes sikkert.

Jeg vil takke alle jer frivillige, som har hjulpet med klæder, nedtagning og opsætning af nyt loft samt med at få kørt affald væk og få ryddet op.

Der skal også lyde en stor tak til Jem og fix fonden, som har støtte Kajakklubben Pagaj med 45.500,- til materialer til både kælderen, isolering og akustikloftet. Samt en stor tak til Holstebro Kommune som har støttet med samlet 250.000,- til facaden og kajakgaragen.

Når mange træder til, så kan vi løfte og løse store projekter til glæde og gavn for alle os, som benytter vores dejlige klubfaciliteter.

Af kommende opgaver, så har vi en facade på styrkerummet som trænger til nyt træ og den nye bådhal skal males i 2025.

Ellers er det vist kun småreparationer og almindeligt vedligehold den står på i 2025.

**Materieludvalg:**

I 2024 har vi fået en ny tur kajak fra Spar Nord fonden og der er foretaget almindelig vedligehold på kajakker og ergometer efter behov. Der arbejdes fortsat på at skaffe midler til at udskifte nogle at de ældste turkajakker.

Der er også søgt og fundet midler via Færch og Nordea fondene til en ny og ekstra følgebåd så sikkerheden for børn og ungdom, passer sammen med aktivitetsniveauet.

Vi ønsker at flere vil deltage i arbejdet med vedligehold og påtænker at samle interesserede til grej gennemgang og videndeling omkring reparationer og vedligehold af kajakker og udstyr.

**Aktivitetsudvalg:**

2024 har været et aktivt år med mange muligheder for unge og gamle.

Udover vores imponerende turkalender for hav- og turkajak, så har vi også deltaget i Holstebro 750års jubilæum ved 4 arrangementer. Først var vi med til at åbne jubilæet ved lysfesten hvor vi sammen med Holstebro Sup sejlede under broerne da de blev tændt og senere var Pagaj med til at hylde ”holdestedet ved broen” over storåen sammen med odinteateret, det var et flot skue, da den blå dame kom sejlende i en blå kajak med følge at 2 fra Poloholdet.

Vi havde også et arrangement sammen med spejderne fra Mejdal og her i december var 27 på vandet til luciaoptoget.

Der har selvfølgelig også været Q kamp, som er ved at blive en tradition og turen til Norge for havkajak.

En af årets største klubaktiviteter har helt klart været afholdelse af DM i sprint.

Det er en stor opgave at få rostadion ombygget til kajakbaner med startanlæg og mange forældre og medlemmer har lagt mange timer i dette store stævne. Vi har fået megen ros for det flotte arrangement og tak til alle som har støttet op.

Vi har ikke nogen store stævner i 2025 i Pagaj, så der kan vi få nogle flere kilometer på vandet.

**Børn og ungdom – begynder og kap**

I Slutningen af 2023 fik kapafdelingen sit eget budget, en økonomisk ramme som svarede til de udgifter som børn og ungdom tidligere har brugt.

Kapledelsen har fået skabt et godt træningsmiljø og har opnået store sportslige resultater i 2024. de har også formået at skaffe midler gennem fonde og via opstart at skolekajak, så kap har kunnet dække deltagerudgifter for de roere som blev udtaget til NM og OH og til dem, som har deltaget ved VM og EM-mesterskaber i 2024.

Pagaj har nu 11 roere som er på brutto landsholdet, det er rigtig flot, at en forholdsvis lille klub har så gode resultater. Vi har også flere roere fra andre klubber som kommer og træner i Pagajs kraftcenter. 2 fra Lemvig, 1 fra Struer og 1 helt fra Kolding. Der kommer også 2 til sommer som skal på Lægården efterskoler og som ønsker at ro kajak i Pagaj imens.

Kraftcenteret har også tegnet kontrakt med Søren Maratti i 2025, DKF og Holstebro kommune støtter Pagajs kraftcenter med trænerløn og midler til træneruddannelse, uden dette samarbejde, så ville vi ikke have en elite afdeling.

Kapledelsen har arbejdet på at finde sponsere, men 2024 har været et svært år, da byjubilæet har støvsuget mange virksomheder for midler til kultur og fritid .

Vi arbejder på at få samlet flok til et sponsor- og fonds-udvalg, så vi kan få søgt midler til både bredde og elite. Der er flere forældre som har meldt sig til udvalget.

Hvis du tænker at du vil hjælpe med sponsor og fonds ansøgninger så tag fat i mig eller Martin Frølund.

Instruktørudvalg:

Der har i 2024 været både tur- og havkajak hold, der har været 5 nye på turkajak holdet og 12 nye til havkajak samt en flok som er omskolet fra primært hav til turkajak.

Begge forløb har været over hele sæsonen, så kursisterne har ”gået til Kajak” i 2024 og vi håber at de nye medlemmer har følt sig velkomne i klubben og at de vil fortsætte og få glæde af Kajakklubben Pagaj i mange år frem.

Jeg har kun hørt positivt fra både nye og fra dem som er blevet omskolet, til denne nye form.

Jeg vil benytte denne aften til at sige tak til Bent Thybo, for mange års arbejdet i klubledelsen med bl.a. planlægning af kurser og få sendt medlemmer på uddannelse så vi har instruktører og livreddere med de rette kompetencer.

Søbaderne:

Vi har haft lidt færre medlemmer at Søbaderne i sidste halvår af 2024, men efter et yderst vellykket nytårs arrangement så blev de sidste 28 pladser besat. Der er fortsat 75 medlemmer af Søbaderne.

En af vores huselektrikere arbejder intens på at optimerer forholdene i saunaen og har brugt mange timer på at undersøge hvordan den er bygget og på hvad der skal til for at den virket bedst muligt.

Der er en kombination af flere elementer som får en sauna til at fungere. Vi er næsten i mål med at finde de områder som der kan optimeres på og kommer med en plan/udmelding når vi er i mål

**Fremtiden:**

Pagaj Klubledelsen og kapledelsen har i 2024 været igennem et forløb med fokus på klubudvikling og vi er blevet klogere på vores stærke og svage sider. Der blev lavet en mønsterklubanalyse med godt 120 spørgsmål og vi er blevet sammenlignet med flere hundrede andre klubber på tværs af idrætsgrene og størrelser. Vi blev vurderet til generelt at være en solid klub, men at vi også har nogle punkter som kunne forbedres eller indføres.

Vi har lavet en 2 års plan for at få løftet de punkter hvor vi er svage og hvor vi mener at vi styrker Kajakklubben Pagaj ved at kaste energi i opgaverne. I vil høre mere om dette i de kommende tid/år.

Vi ønsker blandt andet at få lavet en medlemsundersøgelse, så vi sikre os at har de aktiviteter i klubben som I ønsker.

I den nære fremtid forventer vi også, at Holstebro kommunen får renoveret trappen ned til bådebroen og at broen bliver ændret til en ny og større flydebro. Den seneste udmelding er at broen bliver skiftet i maj/ juni måned.

Der er igen her i januar lavet turkalender for hav og tur kajak 2025 og vi er glade for at mange har bidraget til at vi får et år med masser af muligheder for at komme på vandet i kajak.

Poloholdet er allerede i gang med deltagelse i turneringer og kap afdelingen har allerede holdt forældremøde der er lavet plan for deltagelse i mange stævner og i uge 6 blev der holde Trænere 1 kursus kap trænere, så der er ny inspiration til børne, junior og kap holdenes aktiviteter.

Jeg forventer at 2025 bliver endnu et år med fokus på kajak og fællesskab.